氬

氬係元素一種，符號Ar，原子序號18，原子重量39.9481。佢密度0.0017837，溶點83.96，沸點87.3，熱容量有0.52。Argon響希臘文有「唔活潑」嘅意思，由佢嘅特性而來。氬喺室溫下係無色無味氣體。由於原子外層軌道充滿電子，因此佢唔容易發生化學反應，係一種惰性氣體。將佢放電時呈紫色。已知嘅氬嘅同位素共有14種，包括氬33至氬46。氬佔大氣體積嘅0.93%，係地球大氣中第三多嘅氣體，又係大氣中含量最多嘅惰性氣體。

同位素 
氬穩定嘅同位素有氬-40天然含量99.6%、 氬-36天然含量0.34%同氬-38天然含量0.06%。一般來講穩定嘅氬-40係由地殼中嘅鉀-40經由電子俘獲或者正子發射衰變來嘅。鉀-40以呢兩種方式衰變成氬只佔全部嘅11.2%，另外重有88.8%嘅氬經由鈣-40嘅β衰變而來。呢個特性可以被用來測定岩石嘅年齡。

響地球大氣中，唔穩定嘅氬-39可以經由宇宙射線轟擊氬-40而生成，另外都可以經由鉀-39嘅中子俘獲而來。至於氬-37，就可以從核試驗中形成嘅鈣嘅人造同位素衰變而來，氬-37的壽命非常短，半衰期得35日。

惰性氣體